Η λίμνη Τσεμπαρκούλ στην κοιλάδα του Ποταμού ΟμπΣυντεταγμένες: 54°57′36″N 60°19′46″E﻿ / ﻿54.96°N 60.3294444°E﻿ / 54.96; 60.3294444

Η **Λίμνη Τσεμπαρκούλ** (ρωσικά: озеро Чебаркуль‎) είναι λίμνη στο Όμπλαστ του Τσελιάμπινσκ στη Ρωσία, στις πλαγιές των νότιων Ουραλίων. Η πόλη Τσεμπαρκούλ βρίσκεται στην ανατολική ακτή της και το Τσελιάμπινσκ, το διοικητικό κέντρο της ομώνυμης περιφέρειας, βρίσκεται περίπου 70 χιλιόμετρα στα βορειοανατολικά. 

Το όνομα της λίμνης, αλλά και της ομώνυμης πόλης, προέρχεται από τα τουρκικά και σημαίνει "όμορφη, πολύχρωμη λίμνη".

Τα νερά της προέρχονται κυρίως από λιωμένο χιόνι από ρέματα βουνών. Παγώνει συνήθως τον Νοέμβριο μέχρι και τον Απρίλιο. 

Η λίμνη είναι η πηγή του ποταμού Κοέλγκα, ο οποίος με τη σειρά του χύνεται στους ποταμούς Ουβέλκα, Ούι, Τομπόλ, Ιρτίς και Ομπ. Ο Ομπ καταλήγει τελικά στον Αρκτικό Ωκεανό.

Υπάρχουν πολλά δασώδη νησιά, συμπεριλαμβανομένων των Γκράτσεφ, Γκόλετς, Ριμπάτσκι και Κοράμπλικ. Οι χερσονήσοι Κρούτικ, Μαρίν και Ναζαρίτσεφ εκτείνονται ως τη λίμνη. Στις ακτές είναι χτισμένα εξοχικά και σανατόρια. 

Η λίμνη Τσεμπαρκούλ είναι η μεγαλύτερη από πολλές λίμνες της περιοχής, οι οποίες συλλογικά αποκαλούνται "λίμνες Τσεμπαρκούλσκι".

Μεταξύ άλλων, διάφορα ψάρια της λίμνης είναι τα εξής: γλήνι, κυπρίνος, σταυρωτός κυπρίνος, τσιπούρα, λούτσος και πέρκα.

Μετεωρίτης στο Τσελιάμπινσκ, 2013
---------------------------------

Στις 15 Φεβρουαρίου 2013, ντόπιοι ψαράδες βρήκαν μια τρύπα στον πάγο, όπου ένα μεγάλο θραύσμα από μετεωρίτη το 2013 πιθανότατα προσέκρουσε στην παγωμένη λίμνη. Η τρύπα ήταν κυκλική και είχε περίπου 6 μέτρα διάμετρο.

Η αστυνομία απέκλεισε αμέσως την περιοχή, καθώς και άλλο ένα σημείο πιθανής πρόσκρουσης στην περιοχή της λίμνης, αλλά επιστήμονες και ενδιαφερόμενοι συνέρρευσαν στην περιοχή για να ερευνήσουν.

Τις ημέρες μετά την πρόσκρουση, μαύρα θραύσματα βράχου βρέθηκαν γύρω από την τρύπα, τα οποία οι επιστήμονες από το Ουραλικό Ομοσπονδιακό Πανεπιστήμιο υποπτεύονται ότι είναι θραύσματα μετεωρίτη και αποτελούνται από περίπου 10% σίδηρο.

Μήνες αργότερα, δύτες βρήκαν ένα μεγάλο θραύσμα μετεωρίτη στην όχθη της λίμνης και σύρθηκε στην επιφάνεια στις 16 Οκτωβρίου 2013. Αυτό το θραύσμα ζύγιζε περίπου 570 κιλά.

### Φωτογραφίες

* Θραύσματα μετεωρίτη στον πάγο της λίμνηςΘραύσματα μετεωρίτη στον πάγο της λίμνης
* Τα θραύσματα περιέχουν περίπου 10% σίδηρο.Τα θραύσματα περιέχουν περίπου 10% σίδηρο.
* Χάρτης με τα σημεία εντοπισμού των κομματιών του μετεωρίτη.Χάρτης με τα σημεία εντοπισμού των κομματιών του μετεωρίτη.

Παραπομπές
----------

1. ↑  «Επίσημη σελίδα του Τσεμπαρκούλ» (στα Ρωσικά). Αρχειοθετήθηκε από το πρωτότυπο στις 3 Σεπτεμβρίου 2011. Ανακτήθηκε στις 17 Φεβρουαρίου 2013.
2. ↑  «Meteorite hits Russian Urals: Fireball explosion wreaks havoc, over 900 injured (phots, video)». RT. Ανακτήθηκε στις 15 Φεβρουαρίου 2013.
3. ↑  «Meteorite fell into Chebarkul lake – Russian governor». *The Voice of Russia*. 2013-02-15. Αρχειοθετήθηκε από το πρωτότυπο στις 2013-02-18.. Ανακτήθηκε στις 2013-02-15.
4. ↑  Englund, Will (2013-02-15). «Meteorite injures more than 900 in Russian city». *Washington Post*.. Ανακτήθηκε στις 2013-02-15.
5. ↑  «Chelyabinsk meteor lake to become a must-see». Voice of Russia, RIA, TASS, Interfax, Russia Today. Αρχειοθετήθηκε από το πρωτότυπο στις 12 Ιουνίου 2015. Ανακτήθηκε στις 18 Φεβρουαρίου 2013.
6. ↑  «Stay away from meteorites, government tells Russians». *Space Daily*. AFP (Moscow). 2013-02-15.. Ανακτήθηκε στις 2013-02-17.
7. 1 2  Kramer, Andrew E.· Barry, Ellen (18 Φεβρουαρίου 2013). «Russian Scientists Say They Found Meteorite Fragments». *New York Times*. Ανακτήθηκε στις 18 Φεβρουαρίου 2013.  News story contains photographs of meteorite fragments.
8. ↑  «Huge half-ton chunk of Russian meteorite lifted from lakebed». 16 Οκτωβρίου 2013. Ανακτήθηκε στις 13 Νοεμβρίου 2013.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίμνη Τσεμπαρκούλ** |

* Ρωσικός χάρτης της περιοχής της λίμνης
* Φωτογραφίες από τον μετεωρίτη

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143294195
* LCCN: n2008015291

 |

 |